اه اه حياة غريبة بين ليلة وضحها تقلبت حياتي من بنت ناس طبقة مخملية لبنت الاحياء الشعبية مكونتش ظنى شي نهار غادي تقلب معيشتي لهدا الدرجة شكون كان يقول سيلين بنت محمد بن جلون غادي تعيش في الاحياء شعبية انا لمخليت لا دولة لا مدينة عربية ولا غربية كنت كنعيش في اكبر قصر قي مغرب بين يوم وليلة تغيرت كلشي رجعت عائلتي افقر عائلة ... اه قلوها ناس زمان دنيا تجي بي سبيبة وتمشي بسنسلل فهمت هدا مثال مزيان وحفظتو عرفت معنى ديالو ...عرفتكم مفهمين والو غادي نشرح ليكم وخاصكم تفهمو بلاتي نطل نشوف اشوقع ونرجع لعندكم....طليت من شرجم لقين جوج ديال دراري كيضربو غير بي سيوف و ناس كتغوات اول مرة في حياتي كنشوف هدا المنظر مباشرة تخلعت من منظر ناري نزل عليه غير بي سيف لوجهو وسيد كل دميات واخ هكاك كيضرب فيه وحتى واحد مقدر يفك ولا يتدخل شويا بدا كيغوات